নিউফাউন্ডল্যান্ড, ২৫ জানুয়ারী- আমেরিকান এয়ারলাইন্সের একটি বিমান কানাডায় জরুরি অবতরণ করেছে। বিমানটি মিয়ামি থেকে মিলানের উদ্দেশ্যে উড্ডয়ন করেছিল। কিন্তু উড্ডয়নের পরে বৈরি আবহাওয়ার কারণে এটি কানাডার পূর্ব উপকূলের নিউফাউন্ডল্যান্ডের প্রদেশের এসটি জনস বিমানবন্দরে জরুরি অবতরণ করে। খারাপ আবহাওয়ার মুখোমুখি হওয়ায় বিমানটির সাত আরোহী আহত হয়েছেন। তাদেরকে হাসপাতালে ভর্তি করা হয়েছে।